Președintele PSD Satu Mare este în mod cert candidatul PSD Satu Mare pentru președinția Consiliului Județean .
Experiența ,faptele și realizările îl obligă și îl recomandă să candideze.
Pe perioada cât a ocupat funcția de vicepreședinte al CJ Satu Mare între anii 2009-2016 ,județul nostru a beneficiat de cele mai mari fonduri pentru modernizare,dezvoltare și investiții în sănătate și infrastructură .
Într-o postare pe Facebook-ul său ,Mircea Govor își asumă oficial această candidatură și face referire la planurile sale pentru viitor precum și ce și-a propus să aducă ca plus valoare în administrație județeană.
" În calitate de președinte al organizației județene a Partidului Social Democrat (PSD) Satu Mare, cu mare responsabilitate, îmi asum candidatura la funcția de președinte al Consiliului Județean Satu Mare.
Consider că este firesc și necesar ca un președinte de organizație și lider adevărat să se implice activ în gestionarea și dezvoltarea comunității locale.
Am ocupat funcția de vicepreședinte al Consiliului Județean Satu Mare în perioada 2009-2016, perioadă în care județul a beneficiat de cele mai mari fonduri și investiții în infrastructură și sănătate. Am avut o contribuție esențială în dezvoltarea și modernizarea județului Satu Mare.
Am alături de mine o echipă puternică, dedicată și profesionistă, care este determinată să lucreze în folosul tuturor locuitorilor județului Satu Mare. Împreună, vom face tot ce ne stă în putință pentru a asigura o viață mai bună și mai prosperă pentru toți cetățenii din acest frumos județ. Sunt convins că, prin unitate și colaborare, putem transforma Satu Mare într-un loc în care fiecare să se simtă acasă și să aibă oportunități reale de dezvoltare personală și profesională.
Prin această candidatură, îmi propun să aduc schimbări pozitive și să contribui la o administrație transparentă, eficientă și orientată către nevoile reale ale cetățenilor.
Sunt convins că pot aduce un aport semnificativ în dezvoltarea județului nostru. Așa cum mă cunoașteți, voi fi în continuare mereu deschis dialogului cu cetățenii, voi asculta ca și până acum cu atenție nevoile și problemele dumneavoastră și voi căuta soluții concrete și eficiente pentru rezolvarea acestora.
Îmi exprim încrederea că, împreună cu sprijinul dumneavoastră, vom construi un viitor mai bun pentru Satu Mare și pentru toți locuitorii județului Satu Mare. Cu respect,
Mircea Govor
Președinte PSD Satu Mare".